text: Заканадаўцы ў Беларусі весяляцца як могуць — цяпер яны прапаноўваюць зьмены ў Крымінальны кодэкс, у адпаведнасьці зь якімі караць арыштам паводле крымінальных абвінавачаньняў будуць толькі мужчын. І не, гэтае новаўвядзеньне ня пойдзе жанчынам на карысьць. Ад яго ў выніку ўсім будзе толькі горш.
  Вядома ж, такая прапанова выглядае як спроба Лукашэнкі задобрыць жанчын і вярнуць альбо падвысіць нашую ляяльнасьць. Але думка, што яе можна заслужыць новымі дыскрымінацыйнымі законамі, настолькі абсурдная, што наўрад ці можа выклікаць хоць штосьці, акрамя абурэньня і новай хвалі ярасьці.
  Бяззбройныя жанчыны ў белай вопратцы і з кветкамі ў руках сталі ў ланцуг салідарнасьці ў Менску 12 жніўня, пасьля таго як тры ночы ў горадзе была сапраўдная вайна. Пасьля таго як расстралялі ва ўпор Аляксандра Тарайкоўскага і зьбілі і затрымалі тысячы людзей. Так званыя ўлады ўсур’ёз разьлічваюць, што гэтых жанчын можна «перацягнуць на свой бок», даўшы паблажкі ў Крымінальным кодэксе?
  Па-першае, рэжым Лукашэнкі ўжо ніколі не перацягне іх (нас) на свой бок. Гэтага ня можа быць, бо гэтага проста ня можа быць. Па-другое, маглі б ужо прыдумаць нешта цікавейшае за чарговы штучны падзел на жаночыя і мужчынскія правілы.
  ГЛЯДЗІЦЕ ТАКСАМА:
  Жнівень 2020 – студзень 2021. Мы сьведкі. „Арыштавалі за «дэструктыўныя» тэлеграм-каналы“. АБНАЎЛЯЕЦЦА
  Тут жа лёгіка такая самая, як і ў сьпісе забароненых для жанчын прафэсій. Замест таго каб рабіць бясьпечныя ўмовы працы для ўсіх і ствараць справядлівую канкурэнцыю, з пэўных сэгмэнтаў рынку працы дзяржава проста прыбрала палову людзей, якія могуць прэтэндаваць на працоўныя месцы. А цяпер, замест таго каб палепшыць умовы ўтрыманьня ў СІЗА і перагледзець, наколькі ўвогуле мэтазгодна арыштоўваць паводле некаторых абвінавачаньняў, яны проста вырашылі саджаць толькі мужчын.
  І праблема ня толькі ў садызьме сыстэмы тут і цяпер, а яшчэ і ў тым, што такі падыход стратэгічна будзе мець кепскія наступствы. Фактычна ён пакажа, што ў разуменьні гендэрнай роўнасьці і агульнага гуманізму ўлады ў Беларусі ня тое што не прасунуліся наперад, але моцна адкаціліся назад.
  ГЛЯДЗІЦЕ ТАКСАМА:
  «Наступаць на сваю годнасьць я ня буду!». Пэнсіянэрку дэпартуюць у Расею за ўдзел у пратэстах
  Жанчын ня трэба арыштоўваць, бо іх шкада? Дык зрабіце такія ўмовы ў турмах, каб не даводзілася шкадаваць, і ўвогуле радзей арыштоўвайце людзей, калі яны не ствараюць рэальнай небясьпекі для навакольных.
  Жанчын ня трэба арыштоўваць, бо яны клапоцяцца пра дзяцей? Такая лёгіка ёсьць у Кодэксе аб адміністрацыйных правапарушэньнях, і яна толькі паказвае, што дзяржава не ўспрымае жанчын як паўнавартасных грамадзянак, а мужчын — як паўнавартасных бацькоў.
  ГЛЯДЗІЦЕ ТАКСАМА:
  Экс-памочнік дзяржсакратара ЗША: Мужнасьць беларусаў захапляе
  Я ніякім чынам не хачу сказаць, што жанчын трэба арыштоўваць, і спадзяюся, што мой тэкст не чытаецца як заклік пасадзіць усіх за краты. Але ж калі разглядаць лёгіку ўладаў, дык варта прызнаць, што мякчэйшае стаўленьне да жанчын — гэта не праява гуманізму, а спосаб паказаць, што да іх (нас) ня ставяцца сур’ёзна.
  Але ж мы і так у курсе гэтага стаўленьня! Сьпіс забароненых для жанчын прафэсій дагэтуль не адменены, а Лукашэнка яшчэ перад выбарамі казаў, што жанчына рухне пад цяжарам Канстытуцыі. Аднак 12 жніўня жанчыны паказалі, што нас давядзецца разглядаць як паўнавартасных грамадзянак, як бы ўлады ні спрабавалі паказаць адваротнае.
  А прапанаваныя зьмены ў Крымінальны кодэкс – гэта саломка, якую Лукашэнка гістэрычна спрабуе сабраць і падаслаць. Нават сьмяротнага пакараньня, магчыма, больш ня будзе. Вельмі своечасова!
  Думкі, выказаныя ў блогах, перадаюць погляды саміх аўтараў і не абавязкова адлюстроўваюць пазыцыю рэдакцыі.
  Наста Захарэвіч
  Журналістка-фрылансэрка, радыкальная фэміністка
  ФЭЙСБУК Падпісацца
  Камэнтаваць тут можна праз Facebook. Нам таксама можна напісаць на адрас radiosvaboda@gmail.com
  ЗА КРАТАМІ
  БО ЖУРНАЛІСТЫ
  Апошнія навіны
  15:28
  Лукарку другі раз пакаралі за «абразу прадстаўніка ўлады»
  15:13
  Дзермант, Шпакоўскі і Лушч прыляцелі ў анэксаваны Расеяй Крым
  15:01
  МУС Беларусі: сёлета супраць сілавікоў учынілі 2000 «злачынстваў»
  15:00
  Муратаў і Рэса: прэс-канфэрэнцыя ляўрэатаў Нобэлеўскай прэміі міру. УЖЫВУЮ
  14:33
  Прэзыдэнт Польшчы ў Варшаве сустракаецца зь Ціханоўскай
  14:10
  Кіраўнік МЗС Літвы заявіў пра магчымую адстаўку ў сувязі са скандалам вакол транзыту «Беларуськалію»
  14:05
  У Польшчы затрымалі 330 кіроўцаў, якія перавозілі нелегальных мігрантаў
  усе навіны за дзень >
  Відэа
  Бацькі Ігара Лосіка ў інтэрвію Свабодзе: «Можна даць і 100 гадоў турмы»
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  больш відэа і фота
  Самае чытанае
  1
  «Ваша кампанія скончаная». Ціханоўская расказала новыя дэталі, як улады вывезьлі яе зь Беларусі
  2
  Стала вядома, якая краіна выдала футбольнаму кіраўніку Базанаву шэнгенскую візу
  3
  «Белавія» адключылі ад міжнародных сыстэмаў узаемаразьлікаў для пасажырскіх і грузавых перавозак
  4
  З кожнага беларускага аўтобуса штодня ў Львове застаюцца 10–15 чалавек. Як беларускія ўцекачы ўладкоўваюцца ва Ўкраіне
  5
  NYT: Былы авіядыспэтчар расказаў, што прымусовая пасадка самалёта Ryanair у Менску была апэрацыяй беларускіх спэцслужбаў
  6
  У Івацэвіцкай калёніі ад стрэлу загінуў старшына ўнутранай службы
  7
  «Пагражалі згвалціць дубінкай», — мужчына, які ўключыў «Муры» ля турмы на Акрэсьціна, расказаў пра свой арышт
  8
  Урад Беларусі адказаў на заходнія санкцыі: сьвіньні ня ўедуць ні жывыя, ні мёртвыя. Рэакцыя сацсетак
  9
  Сям’ю палітзьняволенай Шарэнды-Панасюк высяляюць з арандаванай у Берасьцейскага гарвыканкаму кватэры
  10
  Злая карыкатура на БССР. Пра што варта памятаць тым, хто шантажуе Захад стратай беларускай незалежнасьці
  Вам можа яшчэ спадабацца
  Блогі
  Віскулі — прадухіленьне ядзернага сцэнару
  Блогі
  Расея імкнецца перайграць гісторыю. Чатыры высновы да 30-годзьдзя распаду СССР
  Блогі
  Злая карыкатура на БССР. Пра што варта памятаць тым, хто шантажуе Захад стратай беларускай незалежнасьці